# Linus Torvalds

Linus Torvalds|  (2018)  |
| Biografía |
| Nacemento | (sv) Linus Benedict Torvalds  28 de decembro de 1969  (56 anos) Helsinqui
 |
| Residencia | Santa Clara (1997–2004) Helsinqui (1969–1997)  |
| Relixión | Agnosticismo  |
| Educación | Universidade de Helsinqui - ciencias da computación (1988–1996) Svenska normallyceum (en)    |
| Actividade |
| Campo de traballo | Enxeñeiro de software  |
| Lugar de traballo  | Helsinqui Silicon Valley Oregón  |
| Ocupación | programador, blogueiro, informático, enxeñeiro, inventor, desenvolvedor de programas, escritor, empresario  |
| Empregador | Fundación Linux (2007–)  Open Source Development Labs (pt)  (2003–2007)  Transmeta (pt)  (1997–2003)  Universidade de Helsinqui (1992–1996)  |
| Membro de | Real Academia Sueca de Enxeñaría  |
| Obra |
| **Obras destacables (1991) Núcleo Linux
* (2005) Git
* (2011) Subsurface (pt)
 |
| Arquivos en | * Museu da História do Computador (pt)
 |
| Familia |
| Cónxuxe | Tove Torvalds (1997–)  |
| Fillos | Patricia Miranda Torvalds, Daniela Yolanda Torvalds, Celeste Amanda Torvalds  |
| Pais | Nils Torvalds   e Anna Torvalds  |
| Irmáns | Leo Torvalds Christopher Torvalds Alexander Torvalds Sara Torvalds  |
| Parentes | Ole Torvalds, avó  |
| Cronoloxía |
|  |
| 16 de setembro de 2018 | sabbatical  |
|  |
| Premios |
| * (2018)  IEEE Masaru Ibuka Consumer Electronics Award (en)
* (2014)  Prêmio Pioneiro da Computação (pt)
* (2012)  Prêmio de Tecnologia do Milênio (pt)
* (2012)  Salón da Fama de Internet (EE.UU.)
* (2008)  Computer History Museum Fellow (en)
* (2001)  Europeo do Ano
* (2001)  Takeda Awards (en)
* (xuño de 2000)  doutor honoris causa pola Universidade de Helsinqui
* (2000)  Medalha Lovelace (pt)
* (1999)  honorary doctor of Stockholm University (en)
* (1998)  Premio EFF
* Suuret suomalaiset (pt)
* Nokia Foundation Recognition Award (en)
 |
|

---

 |
| Sitio web | torvalds-family.blogspot.com  |
|

---

        |

Linus Torvalds (2002)
**Linus Benedict Torvalds**, nado en Helsinqui o 28 de decembro de 1969, é un informático finés que comezou o desenvolvemento de Linux, un kernel, e hoxe fai de coordinador do proxecto. Inspirándose no sistema operativo Minix, desenvolto por Andrew S. Tanenbaum para aprenderlle ós seus alumnos como funcionaba un sistema operativo, sentiu a necesidade dun sistema operativo de tipo UNIX capaz de executarse no seu PC. Torvalds fixo o desenvolvemento orixinal do kernel Linux no seu propio equipo durante o seu tempo libre.

## Traxectoria

Os seus pais tomaron o seu nome de Linus Pauling. O seu avó, un matemático e estatístico da Universidade mercou un dos primeiros microordenadores Commodore en 1980 e pediulle axuda para o usar.

En 1988 Linus foi admitido na Universidade de Helsinqui. Ese mesmo ano Andy Tannenbaum sacou á luz o sistema operativo Minix. Dous anos despois, en 1990, Torvalds comezou a aprender a linguaxe de programación C na súa universidade. A finais dos anos 80 tomou contacto cos computadores IBM PC e en 1991 adquiriu un ordenador con procesador modelo 80386 de Intel.

Á idade de 21 anos, con 5 anos de experiencia programando (un en C), xa coñecía o bastante do sistema operativo Minix como para lle tomar algunhas ideas prestadas e encetar un proxecto persoal. Baseándose en *Design of the Unix Operating System*, publicado por Maurice J. Bach en 1986, e modificando gradualmente o Kernel de Minix, creou unha adaptación que executaba programas informáticos creados polo proxecto GNU, pero sobre unha arquitectura de *ordenadores compatibles*, IBM/PC.

Este proxecto persoal desembocou o 5 de outubro de 1991 co anuncio da primeira versión de Linux capaz de executar BASH (*Bourne Again Shell*) e o compilador coñecido como GCC (*GNU Compiler Collection*).

En xaneiro de 1992 adoptouse a Licenza Pública Xeral (GPL) para Linux. Esta engade liberdades de uso a Linux totalmente opostas ás do software privativo, permitindo a súa modificación, redistribución, copia e uso ilimitado. Este modelo de licenciamento facilita o que é coñecido como o modelo de desenvolvemento de bazar, que deu estabilidade e funcionalidade sen precedentes a este.

Linus Torvalds na Linuxworld 2000 en Nova York.
En 1997 Linus Torvalds recibe os premios *1997 Nokia Foundation Award* de Nokia e *Lifetime Achievement Award at Uniforum Pictures*. Ese mesmo ano finaliza os estudos superiores (1988 - 1997) tras unha década como estudante e investigador na Universidade de Helsinqui, coordinando o desenvolvemento do núcleo do S.Ou. dende 1992.

Agora Torvalds traballa en Silicon Valley, California, (EUA). Só o 2% de Linux foi creado por el inicialmente nos anos 90, pero na súa persoa segue descansando a supervisión do desenvolvemento deste núcleo do sistema operativo.

Torvalds posúe a marca rexistrada "Linux" e supervisa o uso (ou abuso) da marca a través da organización sen fins de lucro Linux International.

## Notas

## Véxase tamén

### Ligazóns externas

* Páxina persoal Arquivado 12 de marzo de 2005 en Wayback Machine. *(en inglés)*
* Páxina de oficial do núcleo Linux *(en inglés)*